Bobby (2006)

***Bobby*** er en historisk dramafilm fra 2006, skrevet og regissert av Emilio Estévez. Filmen inneholder et stort ensemble av kjente skuespillere, og portretterer et stort antall menneskers liv rundt dagen hvor Robert F. Kennedy ble drept, 5. juni 1968.

## Sammendrag
Filmen forteller historien om senator Robert F. Kennedy gjennom bruk av faktiske nyheter og opptak, sammen med dramatiserte sekvenser som stort sett involverer fiktive karakterer. Disse karakterene inkluderer blant andre John Casey, en pensjonert hotell-dørvakt som stort sett tilbringer dagene med å spille sjakk med vennen Nelson i en hotell-lobby. Diane gifter seg med hans venn William i håp om at hans sivilstand kan få ham utplassert til en amerikansk militærbase i Tyskland, i stedet for slagmarkene under Vietnam-krigen. Virginia Fallon, en alkoholisert sanger hvis karrière er på vei ned. Hennes ektemann Tim er også hennes manager.

Miriam Ebbers, en kosmetolog som arbeider i en frisør-salongen i nærheten av hotellet, og hennes ektemann Paul. Hotell-sjefen, som har en affære med sentralbord-operatøren Angela. Daryl Timmons, hvis rasistiske holdninger og kommentarer etterhvert får ham sparket fra hotellet. Den afroamerikanske Soussjefen Edward Robinson. José og Miguel, opprinnelig fra Mexico, som arbeider ved hotellets restaurant. Servitør Susan, ansatt ved hotellets cafe. Jimmy og Cooper, frivillige ved Kennedys valg-kampanje. Den tsjekkoslovakiske reporteren Lenka Janáčková, som er fast bestemt på å få et intervju med Robert Kennedy.

Mot slutten av filmen blir Kennedy skutt, etter å ha holdt en tale. En mann ved navn Sirhan Sirhan blir senere dømt for drapet, selv om mange spørsmål om hvem som faktisk var ansvarlig for attentatet fremdeles er ubesvarte. Etter at Kennedy ble skutt, sitter Jose ved siden av ham til det kommer en ambulanse. Flere ansatte skal også ha blitt skadd på grunn av Sirhans mange skudd. Kennedy blir i full fart kjørt med ambulanse, og flere andre karakterer er i sjokk over hendelsene som nettopp har funnet sted. Robert F. Kennedy døde av skadene sine neste morgen, med hans kone Ethel ved hans side. Men alle de andre ofrene fra hendelsene overlevde.

## Rolleliste
* Harry Belafonte i rollen som Nelson
* Joy Bryant i rollen som Patricia
* Nick Cannon i rollen som Dwayne
* Emilio Estévez i rollen som Tim
* Laurence Fishburne i rollen som Edward
* Brian Geraghty i rollen som Jimmy
* Heather Graham i rollen som Angela
* Anthony Hopkins i rollen som John
* Helen Hunt i rollen som Samantha
* Joshua Jackson i rollen som Wade
* David Krumholtz i rollen som Agent Phil
* Ashton Kutcher i rollen som Fisher
* Shia LaBeouf i rollen som Cooper
* Lindsay Lohan i rollen som Diane
* William H. Macy i rollen som Paul
* Svetlana Metkina i rollen som Lenka
* Demi Moore i rollen som Virginia
* Freddy Rodríguez i rollen som Jose
* Martin Sheen i rollen som Jack
* Christian Slater i rollen som Daryl
* Sharon Stone i rollen som Miriam Ebbers
* Jacob Vargas i rollen som Miguel
* Mary Elizabeth Winstead i rollen osm Susan
* Elijah Wood i rollen som William
* Dave Fraunces i rollen som Robert F. Kennedy
* Jeridan Frye i rollen som Ethel Kennedy
* David Kobzantsev i rollen som Sirhan Sirhan
* Scoot McNairy i rollen som Beatnik

## Trivia
* Emilio Estévez brukte sju år på å lage filmen. Han hadde skrivesperre underveis og bare 30 skrevede sider, selv om han løy til folk og sa at han jobbet med det. Imidlertid leste broren Charlie Sheen de skrevne sidene og overbeviste Estévez om at han måtte avslutte sitt verk.

## Eksterne lenker
* 
*